लोक स्वास्थ्य परिवार कल्याण मंत्री ( श्री रुस्तम सिंह ) : (क) जानकारी पुस्‍तकालय में रखे परिशिष्ट के प्रपत्र ''अ'' अनुसार है। विशेषज्ञ/चिकित्सकों की अत्यधिक कमी के कारण संस्थाओं में शत्-प्रतिशत पदपूर्ति नहीं की जा सकी है। (ख) जानकारी पुस्‍तकालय में रखे परिशिष्ट के प्रपत्र ''ब'' अनुसार है। सामुदायिक स्वास्थ्य केन्द्र पहाड़ी में एक्स-रे मशीन की आवश्यकता है, शेष संस्थाओं में मापदण्ड अनुसार संसाधन/उपकरण उपलब्ध हैं। (ग) जिले में 06 शासकीय एवं दान से प्राप्त 05 एम्बूलेंस उपलब्ध हैं, जानकारी पुस्‍तकालय में रखे परिशिष्ट के प्रपत्र ''स'' अनुसार है। जननी वाहन का संचालन पृथक से है। वाहनों के रख-रखाव एवं क्रियान्वयन हेतु स्वीकृत बजट अनुसार कार्यवाही की जाती है। वाहनों की सर्विसिंग हेतु तीन कूपन जारी किए गए एवं तीनों ही कूपन का उपयोग किया गया। माननीय सदस्य द्वारा संस्थाओं में उपलब्ध कराए गए 02 शवरोगी वाहनों की वारंटी अवधि में ही सर्विसिंग कराई गई है वर्तमान में उक्त दोनों वाहनों का उपयोग किया जा रहा है एवं अनुपयोगी नहीं है। वाहनों को डीजल रोगी कल्याण समिति के माध्यम से डलवाया जाता है। बहोरीबंद में नियमित वाहन चालक उपलब्ध है तथा रीठी में आवश्यकतानुसार वाहन चालक की व्यवस्था कराई जाकर वाहन का संचालन किया जा रहा है। शेष प्रश्न उपस्थित नहीं होता। (घ) जानकारी पुस्‍तकालय में रखे परिशिष्ट के प्रपत्र ''द'' अनुसार है।